hu es hu en hu hu hu hu hu hu hu hu hu hu hu hu hu hbs_lat en pt pl tr en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en de hu hu hu hu hu hu hu en
Könnyítsük meg a dohányzásról való leszokást | Cédrus Patika
Ne próbálkozzunk egyedül. Akik telefonos segítséget kérnek, egyéni vagy csoportterápián vesznek részt, könnyebben szoknak le. A tanácsadók gyakorlati ötleteket adnak, és segítenek elkerülni a jellegzetes buktatókat.
A család vagy a barátok is sokat tehetnek, kérjük meg őket, hogy ne dohányozzanak a jelenlétünkben, és kerüljék a dohányzásra emlékeztető helyzeteket.
Sokan azért dohányoznak, mert a rágyújtás csökkenti a feszültséget. Van azonban a nikotinnál jobb módja is ennek, próbáljuk ki a következőket:
• lélegezzünk lassan, mélyeket, az utolsót tartsuk bent sokáig, és minél lassabban lélegezzük ki.
• próbáljuk ki a masszázst, a jógát, vagy a hagyományos kínai gyakorlatokat, a tajcsit vagy a csikungot.
• hallgassunk relaxációs zenét
• ha csak tehetjük, kerüljük a stresszhelyzeteket, sétáljunk.
A fizikai aktivitás csökkenti a nikotin utáni vágyat, és enyhíti az elvonási tüneteket. Nem fontos a túlságosan intenzív edzés, egy friss ütemű séta, kertészkedés, kutyasétáltatás kiválóan alkalmas a célra.
Ha nehezen megy az elalvás, próbálkozzunk a következőkkel:
• azonos időben menjünk aludni és keljünk fel
• vegyünk meleg fürdőt vagy sétáljunk egyet lefekvés előtt
• ne igyunk este alkoholt
• lefekvés előtt 8 órával ne fogyasszunk kávét, fekete teát vagy más koffeintartalmú italt
• ne szundítsunk nap közben
• kérdezzük meg orvosunkat, milyen altatót ajánl a leszokást követő időkre
• próbálkozzunk meditációval vagy mélylégzéssel lefekvés előtt
• sportoljunk, de ne a lefekvés előtti 3-4 órában.
A dohányzás abbahagyása fokozza az étvágyat. A hízás elkerülése érdekében tartsuk szem előtt, hogy a súlykontroll kulcsa a tápláló étkezés és az elegendő mozgás.
Fontos, hogy ne próbáljunk meg ilyenkor fogyókúrázni, hanem a cukros és zsíros ételek helyett fogyasszunk több zöldséget és gyümölcsöt.
Csökkentsük a sok energiát és időt követelő feladatainkat
• időzítsük egy viszonylag nyugalmas időszakra a leszokást
• kérjük meg a családunkat, környezetünket, legyenek elnézőbbek
• a megspórolt pénzen vegyünk magunknak valamit, ami örömet okoz
• fontos tudni, hogy a kimerült, kialvatlan, fáradt ember nehezebben áll ellen a cigarettának
Kérhetünk orvosunktól leszokást segítő gyógyszert
A leszokást elősegítő gyógyszerek segíthetnek leküzdeni a sóvárgást és az elvonási tüneteket. Kutatások szerint az ilyen szerek alkalmazása megkétszerezi a sikeres leszokás esélyét.
A nikotinpótló tabletták, tapaszok, rágógumik vagy cukorkák a fizikai vágyat enyhítik, segíthet még néhány nikotint nem tartalmazó enyhe nyugtató is.
Cím: Budapest XX. kerület
Nyáry Pál utca 101.
Internetes és telefonos rendelés feltételei
© 2016 All rights reserved. - sitebuild and design by netDesign